สำหรับเกมภาคแรกที่จำหน่ายนอกประเทศญี่ปุ่นในนาม "Fire Emblem" ดูเพิ่ม ไฟร์เอมเบลม (วิดีโอเกม)
สำหรับเกมภาคแรกในชุด มักเรียกในนาม "ไฟร์เอมเบลม" ดูเพิ่ม ไฟร์เอมเบลม: Ankoku Ryū to Hikari no Ken

**ไฟร์เอมเบลม** (อังกฤษ: Fire Emblem; ญี่ปุ่น: ファイアーエムブレム; โรมาจิ: *Faiā Emuburemu*) เป็นวิดีโอเกมแนวแท็กติกสวมบทบาท ซึ่งเป็นผลงานการพัฒนาของ Intelligent Systems  
(โดยเฉพาะ Shouzou Kaga) 
ผู้สร้างเกม *Advance Wars* (ซึ่งมีส่วนคล้ายคลึงกับ *ไฟร์เอมเบลม*ในส่วนของการวางแผน), และจัดจำหน่ายโดย Nintendo เกมในชุดของ *ไฟร์เอมเบลม* เป็นที่รู้จักดีในในแง่ความคิดสร้างสรรค์ และ ในแง่ที่เป็นเกมในแนวแท็กติกสวมบทบาทเกมแรกๆที่เน้นเนื้อหาอิงไปทางยุคกลางของทางตะวันตก นอกจากน้นเกมในชุดนี้ยังเป็นที่รู้จัก ในแง่ของความลึกของมิติในการพัฒนาตัวละคร รวมทั้งในแง่ที่การตายของตัวละครส่วนใหญ่ การตายในการต่อสู้ นั้นหมายถึงการตายอย่างถาวรตลอดทั้งการเล่นในครั้งนั้น ปัจจุบันในชุดประกอบด้วยเกมทั้งหมด 11 ภาค ซึ่งมีทั้งในเครื่องแฟมิคอม,ซูเปอร์แฟมิคอม,เกมบอยแอ็ดวานซ์,นินเทนโดเกมคิวบ์,นินเทนโดดีเอส,และ วี ในเดือนสิงหาคม 2551, นินเทนโดจัดจำหน่าย*ไฟร์เอมเบลม: Shadow Dragon* สำหรับเครื่องนินเทนโดดีเอส ซึ่งเป็นภาคที่นำกลับมาสร้างใหม่ของเกมภาคแรกในชุดคือ *ไฟร์เอมเบลม: Ankoku Ryū to Hikari no Ken* และเกมภาคใหม่นี้ยังเป็นภาคแรกในชุด "ไฟร์เอมเบลม" ที่มีระบบออนไลน์

เกมในชุดส่วนใหญ่จัดจำหน่ายเฉพาะในญี่ปุ่นเท่านั้น จนมาถึง *Fire Emblem* ซึ่งเป็นภาคที่เจ็ดในชุดที่ได้จัดจำหน่ายทั่วโลกในปีพ.ศ. 2546, ทั้งนี้เนื่องจากความนิยมในตัวละครของ *ไฟร์เอมเบลม* Marth and Royที่ปรากฏตัวใน *Super Smash Bros. Melee*. *Fire Emblem*ที่วางจำหน่ายนอกญี่ปุ่นนั้น การออกแบบตัวเกมได้คำนึงถึงผู้เล่นใหม่เป็นหลัก ในช่วงสิบฉากแรกนั้นจะเป็นการสอนการเล่นเพื่อช่วยให้ผู้เล่นใหม่เข้าใจระบบการเล่นได้ง่ายขึ้น ตั้งแต่นั้นมาเกมภาคนั้นเป็นต้นมาเกมในชุด *ไฟร์เอมเบลม* ก็ได้วางจำหน่ายทั่วโลก

ระบบการเล่น(Gameplay)
---------------------

รูปแบบการเล่นในฉากจริงจากภาค *Fire Emblem: Thracia 776*
### พื้นฐาน(Basic)

เกมในชุดไฟร์เอมเบลมเป็นเกมแนวผลัดกันเดินกลยุทธ(turn-based tactics) ที่มีจุดมุ่งหมายในการเคลื่อนตัวละครไปในแผนที่ตามตาราง เพื่อเอาชนะฝั่งตรงข้าม ผู้เล่นใช้การเคลื่อนที่เชิงยุทธศาสตร์ และการวางตำแหน่งเพื่อบรรลุเป้าหมายในแต่ละฉาก ได้แก่ ยึดฐาน(seizing a base), อยู่รอดตามจำนวนรอบที่กำหนด(surviving for a number of turns), หรือเอาชนะหัวหน้าฉาก(defeating a boss) ส่วนประกอบพื้นฐานหลายส่วนของแนวเกมสวมบทบาท(role-playing game) สามารถพบได้ในเกม ยกตัวอย่างเช่น การขั้นระหว่างฉากด้วย ฉากขั้น(cut scene) เพื่อใช้ในการดำเนินเรื่อง ตัวละครมีการเก็บเกี่ยวค่าประสบการณ์และแข็งแกร่งขึ้นตามการเล่น ผู้เล่นสามารถเข้าไปยังร้านเพื่อซื้ออาวุธ และเครื่องมือต่างๆให้ตัวละคร ซึ่งขึ้นอยู่กับแต่ละภาคว่า จะสามารถซื้อได้ในระหว่างฉาก หรือว่าซื้อได้ในฉากต่อสู้

  

รูปแบบระบบการต่อสู้ของเกมนั้นมีพื้นฐานจากหลักการ ค้อน-กรรไกร-กระดาษ โดยที่อาวุธแต่ละชนิดจะมีความได้เปรียบ และเสียเปรียบอาวุธชนิดอื่น ตั้งแต่ในภาคที่สี่ *ไฟร์เอมเบลม:Seisen no Keifu*, ความสัมพันธ์สามเส้าของอาวุธ(weapon triangle) อยู่ในรูปแบบของ ทวน(lance)ชนะดาบ(sword), ดาบชนะขวาน(axe), และ ขวานชนะทวน ส่วนธนูนั้นไม่อยู่ในความสัมพันธ์ดังกล่าว โดยสามารถโจมตีจากระยะไกล และสร้างความเสียหายอย่างมากเมื่อใช้โจมตีตัวละครที่บินได้ เช่น เปกาซัส(Pegasus) แต่ธนูก็มีจุดด้อยที่ไม่สามารถตอบโต้การโจมตีระยะประชิดได้ สำหรับในเวทมนตร์นั้นก็มีความสัมพันธ์สามเส้าเช่นเดียวกับอาวุธ ซึ่งรายละเอียดจะแตกต่างกันไปในแต่ละภาค โดยในไฟร์เอมเบลมทุกภาคที่ลงในเกมบอยแอดวานซ์ เวทย์แสงสว่าง(light)ชนะเวทย์ความมืด(dark), เวทย์ความมืด(dark)ชนะเวทย์ธรรมชาติ(anima), และ เวทย์ธรรมชาติชนะเวทย์แสงสว่าง ในภาคอื่น เวทย์ไฟ(fire)ชนะเวทย์ลม(wind), เวทย์ลมชนะเวทย์สายฟ้า(thunder), และเวทย์สายฟ้าชนะเวทย์ไฟ ความพิเศษของเวทมนตร์ก็คือนอกจากใช้โจมตีจากระยะไกลได้แล้ว ยังสามารถใช้โจมตีระยะประชิดได้อีกด้วย

  

ข้อแตกต่างที่พบได้จากเกมชุดนี้ ที่แตกต่างจากเกมอื่นๆในแนวเดียวกันก็คือ อาวุธโดยส่วนใหญ่ในเกมชุดไฟร์เอมเบลมมีจำนวนครั้งในการใช้งานจำกัด และสามารถพังได้ ดังนั้นบ่อยครั้งที่ผู้เล่นต้องซื้ออาวุธเพื่อผัดเปลี่ยน หรือเสียเงินซ่อมอาวุธที่เสียหาย ปกติมักพบว่าอาวุธที่มีอานุภาพด้อยกว่า จะสามารถใช้งานได้มากครั้งกว่าอาวุธที่มีอานุภาพมากกว่า

### ตัวละคร(Unit)

แตกต่างจากเกม *Advance Wars* และเกมแท็กติกสวมบทบาทเกมอื่นเช่น *Final Fantasy tactics* ที่เกมในชุดนี้ไม่มีอนุญาตให้ผู้เล่นสร้างตัวละครของตนเอง แต่ไฟร์เอมเบลมอาศัยการจัดวางตัวละครที่มีความแตกต่างหลากหลาย แต่ละตัวละครอาจมีอาชีพหนึ่งอาชีพใดจากหลากหลายอาชีพในเกม มีบุคลิก และอดีตเฉพาะตัวของแต่ละตัวละคร สำหรับขนาดกลุ่มของตัวละครนั้น ผู้เล่นจะเริ่มจากกลุ่มตัวละครที่มีขนาดเล็กในช่วงเริ่มเกม และจะค่อยๆเพิ่มจำนวนขึ้น จากตัวละครที่เข้าร่วมกลุ่มเพิ่มเติม ไม่ว่าจากเหตุการณ์ในเนื้อเรื่อง หรือผลสืบเนื่องจากการกระทำบางอย่างของกลุ่ม ในเกมภาคหลังๆนั้น อาจมีตัวละครที่เล่นได้ตั้งแต่ระดับสามสิบตัวละคร ไปจนถึงเจ็ดสิบตัวละครได้เลยทีเดียว

  

การใช้ตัวละครในการต่อสู้ทำให้ตัวละครได้รับค่าประสบการณ์ เลเวล(level)ของตัวละครจะเพิ่มขึ้นหลังจากมีค่าประสบการณ์ครบ 100% การเพิ่มเลเวลของตัวละครในกลุ่มถือเป็นความท้าทายอย่างหนึ่ง เนื่องจากตัวละครที่เพิ่มเข้ามาใหม่นั้น หลายตัวมีเลเวลตัวละคร และค่าสถานะ(statistics)ที่ดีกว่า อย่างไรก็ตาม เนื่องจากค่าประสบการณ์ที่ได้จากการชนะศัตรูนั้น คิดจากความแตกต่างระหว่างเลเวลของตัวละคร กับ เลเวลของศัตรู ส่งผลให้ตัวละครที่มีระดับเลเวลต่ำกว่าจะได้รับค่าประสบการณ์ มากกว่าตัวละครที่เลเวลสูงกว่า เมื่อเทียบโดยการโจมตีศัตรูตัวเดียวกัน นอกจากเลเวล และค่าสถานะแล้ว ตัวละครยังมีค่าระดับอาวุธ(weapon level)สำหรับอาวุธแต่ละประเภทที่ใช้ได้ ซึ่งค่านี้จะไล่ตั้งแต่ระดับ E(ระดับต่ำสุด) ไปจนถึง S(ระดับสูงสุด) แต่ในภาค *Radiant Dawn* นั้นสามารถเพิ่มระดับอาวุธได้ถึงระดับ SS ซึ่งเป็นระดับที่สูงกว่า S หนึ่งระดับ ค่าระดับอาวุธนี้จะเป็นตัวกำหนดระดับอาวุธที่ตัวละครนั้นนั้นใช้ได้ เนื่องจากตัวละครจะใช้อาวุธระดับที่เทียบเท่า หรือต่ำกว่าระดับอาวุธของตัวละครเท่านั้น สำหรับการเลื่อนระดับอาวุธของตัวละครนั้น ทำได้โดยการใช้อาวุธประเภทนั้นซ้ำๆ

  

เมื่อตัวละครมีเลเวลสูงถึงระดับหนึ่ง ตัวละครนั้นอาจสามารถเปลี่ยนเป็นอาชีพที่แข็งแกร่งขึ้น ซึ่งขั้นตอนนี้เรียกว่า การเปลี่ยนอาชีพ(promotion) ซึ่งรายละเอียดนั้นขึ้นกับระบบของแต่ละภาค บางภาคตัวละครจะเลื่อนขั้นเมื่อมีเลเวลถึงระดับหนึ่ง บางภาคอาจต้องอาศัยไอเทมพิเศษในการเปลี่ยนอาชีพ สำหรับตัวละครหลักนั้นจะเปลี่ยนอาชีพ เมื่อถึงเหตุการณ์พิเศษที่กำหนดในเนื้อเรื่อง เมื่อเปลี่ยนอาชีพแล้ว ตัวละครจะได้รับค่าสถานะพิเศษเพิ่ม ซึ่งมากกว่าที่ได้จากการเพิ่มเลเวลตัวละคร และ ได้รับความสามารถเพิ่มเติม ที่เป็นความสามารถของแต่ละอาชีพที่เปลี่ยนไปเป็นด้วย

### ความสัมพันธ์(Supports)

ความรัก และ มิตรภาพ เป็นสิ่งที่พบได้ทั่วไปในเนื้อเรื่องหลักของเกมชุดไฟร์เอมเบลม ตั้งแต่ภาคที่หก, *Fūin no Tsurugi*, ได้มีการเพิ่มความสำคัญของเนื้อหาของบทสนทนา(support conversation) ในเกมภาคที่ลงในเกมบอยแอดวานซ์ บทสนทนาเหล่านี้จะปรากฏเฉพาะกับคู่ตัวละคร ที่จบรอบการเดินโดยการยืนอยู่ข้างๆกันตามจำนวนรอบที่กำหนด หลังจากนั้นผู้เล่นจะมีตัวเลือก เพื่อดูบทสนทนาระหว่างตัวละครทั้งสองตัว ซึ่งบทสนทนาเหล่านี้ในแต่ละคู่จะมีทั้งหมดเพียงสามชุดเท่านั้น สำหรับในภาค *Patch of Radiance* มีการเปลี่ยนแปลงระบบใหม่ โดยตัวละครไม่จำเป็นต้องยืนติดกันหลังจบรอบการเดินอีกต่อไป เพียงแค่ร่วมต่อสู้ในฉากเดียวกันตามจำนวนฉากที่กำหนดเท่านั้น และในภาค *Radiant Dawn* ได้เปลี่ยนระบบอีกครั้ง ด้วยการเพิ่มโอกาสในการสร้างความสัมพันธ์ระหว่างตัวละคร ทำให้สามารถสร้างความสัมพันธ์ระหว่างตัวละครคู่ไหนก็ได้ รวมทั้งสามารถล้างความสัมพันธ์ที่ไม่ต้องการแล้วได้อีกด้วย

  

ตัวละครที่มีความสัมพันธ์กับตัวละครอีกตัว จะได้รับค่าสถานะพิเศษเพิ่มต่างหาก ซึ่งค่าที่ได้จะขึ้นอยู่กับระดับความสัมพันธ์ และ ธาตุของตัวละคร(character's element affinity)ทั้งคู่ โดยตัวละครทั้งคู่ จะได้รับค่าสถานะพิเศษนี้ ทุกครั้งที่ตัวละครทั้งคู่ยืนอยู่ห่างกันไม่เกินสามช่อง ตัวละครสามารถมีความสัมพันธ์กับอีกตัวละครได้หลายรูปแบบ ทั้งเป็นคนรัก, เพื่อน, หรือความเกี่ยวพันอย่างอื่น ซึ่งถ้าตัวละครทั้งคู่ได้ผ่านบทสนทนาครบสามครั้งแล้ว ผลลัพธ์ของความสัมพันธ์อาจส่งผลต่อตอบจบของเกมได้ เช่น อาจมีการแต่งงานระหว่างตัวละครทั้งสองในตอนจบ หรือการเป็นเพื่อนกันไปตลอด เป็นความสัมพันธ์ที่มีการพัฒนาให้แน่นแฟ้นยิ่งขึ้น หรือในบางครั้งก็นำไปสู่การจากกันอย่างแสนซาบซึ่ง

### การตาย(Death)

ตัวละครไฟร์เอมเบลมที่พลังชีวิตหมดลง และตาย จะไม่สามารถนำกลับมาเล่นได้อีก ส่วนนี้ส่งผลต่อการดึงตัวละครอื่นๆ(NPC) และ ตัวละครศัตรู ในอนาคต ดังนั้นถ้าผู้เล่นต้องการใช้ตัวละครดังกล่าว หรือต้องการดึงตัวละครอื่นด้วยตัวละครที่ตายไปแล้ว ผู้เล่นต้องเริ่มเล่นฉากนั้นใหม่ตั้งแต่ต้น นอกจากนี้ เกมจะยุติลง(Game Over) เมื่อตัวละครหลักตาย หรือ จากการที่ไม่สามารถทำตามเงื่อนไขของที่แต่ละฉากกำหนดได้ จะมีแต่ในกรณีที่พิเศษเช่นที่เกี่ยวข้องกับเนื้อเรื่อง ที่ตัวละครที่ตายในการต่อสู้ไม่ได้ตายจริง อย่างไรก็ตามผู้เล่น ก็ไม่สามารถใช้ตัวละครดังกล่าวได้อีกต่อไปจนจบเกม มีเพียงโอกาสที่หาได้ยากจริงๆเท่านั้นที่ตัวละครที่ตายไปแล้ว สามารถนำกลับมาเล่นใหม่ได้อีก ตัวอย่างเช่นใน *Fire Emblem* ภาคนี้แบ่งเนื้อเรื่องออกเป็นสองส่วน คือ Lyn's tale และ Eliwood's tale(หรือ Hector's tale) ตัวละครจากส่วนของ Lyn's tale ทั้งหมดจะถูกดึงมาในส่วนที่สองทั้งหมด ไม่ว่าตัวละครนั้นจะรอดตายมาจากส่วนแรกหรือไม่ก็ตาม

บรรยากาศ(Setting)
-----------------

บรรยากาศ และฉากหลังของเกมชุดไฟร์เอมเบลม มักขึ้นอยู่กบทวีปที่เกมเริ่มเรื่องขึ้น ซึ่งนอกจากทวีป Archanea และ Barensia ที่อยู่ในโลกเดียวกัน แต่เนื้อหาไม่เกี่ยวข้องกันแล้ว เกมภาคอื่นที่มีเนื้อหาอยู่ในทวีปเดียวกัน จะมีเรื่องราวที่เกี่ยวเนื่องกัน ไม่ว่าจะเป็นโดยโครงเรื่อง หรือความสัมพันธ์ของตัวละคร ยกตัวอย่างเช่น *Fire Emblem* ที่เป็นภาคที่มีเนื้อหาก่อนหน้า *Fūin no Tsurugi* จะเห็นว่ามีบางตัวละครในเกมทั้งสองภาคมีความสัมพันธ์ทางสายเลือดกัน ปัจจุบันเราสามารถระบุ รายชื่อทวีปที่มีอยู่ในเกมชุดไฟร์เอมเบลมได้ทั้งสิ้นหกทวีป:

* Archanea : *Ankoku Ryū to Hikari no Ken – Monshou no Nazo – Akaneia Senki – Shadow Dragon*
* Barensia : *Gaiden*
* Judgral : *Seisen no Keifu – Thracia 776*
* Elibe : *Fūin no Tsurugi – Rekka no Ken*
* Magvel : *Sacred Stones*
* Tellius : *Path of Radiance - Radiant Dawn*

  

ไอเทมที่ตั้งชื่อตามชื่อเกมชุดนี้ ถือเป็นแกนหลักของเรื่อง โดยพบอยู่ในหลากหลายรูปแบบตามแต่ละภาค แรกสุดไอเทม Fire Emblem เป็นโล่ห์ ในภาคที่นำกลับมาทำใหม่ของเกม *Monshō no Nazo* ในช่วงแรกของเกมไอเทม Fire Emblem สามารถใข้เปิดหีบ หลังจากนั้นเมื่อนำมาอัพเกรดด้วย orb จำนวนห้าลูกเพื่อเปลี่ยนเป็น Shield of Seals ได้ในช่วงครึ่งหลังของเกม ในภาค *Seisen no Keifu* กลับไม่พบการปรากฏของไอเทม แต่มีการอ้างถึงในฐานะของตราประจำราชวงศ์ ที่ครอบครองโดยผู้ที่จะขึ้นครองบัลลังก์ ในภาค *Fūin no Tsurugi* และ *Fire Emblem* ไอเทม Fire Emblem เป็นอัญมณีที่ใช้ในพิธีแต่งตั้งรัชทายาทของราชอาณาจักร และใช้ในการปิดกั้นเหล่ามังกร ในภาค *Sacred Stones* ไอเทม Fire Emblem เป็นหนึ่งในศิลาศักดิ์สิทธิ์ โดยเป็นศิลาก้อนที่ขุมขังดวงวิญญาณของจอมปีศาจ สำหรับใน *Path of Radiance* และ *Radiant Dawn* มันเป็นเหรียญที่กักขังดวงจิตของเทพเจ้า

เกม (Games)
-----------

ด้านล่างเป็นรายชื่อเกมทั้งหมดของชุดเกมไฟร์เอมเบลม

| ชื่อภาษาญี่ปุ่น | ชื่อภาษาอังกฤษ | ปีที่วางจำหน่าย | เครื่องที่ลง | เพิ่มเติม |
| --- | --- | --- | --- | --- |
| *Fire Emblem: Ankoku Ryū to Hikari no Ken* | *Fire Emblem: Shadow Dragons and the Blade of Light* | 2533 | แฟมิคอม | เป็นภาคแรกของชุดวิดีโอเกมไฟร์เอมเบลม |
| *Fire Emblem Gaiden* | *Fire Emblem Gaiden* | 2535 | แฟมิคอม | เป็นเกมภาคคู่ขนานกับเกมภาคแรก |
| *Fire Emblem: Monshō no Nazo* | *Fire Emblem: Mystery of the Emblem* | 2537 | ซูเปอร์แฟมิคอม | เป็นการนำภาคแรกกลับมาทำใหม่ และต่อยอดเนื้อหาต่อจากของเดิม |
| *Fire Emblem: Seisen no Keifu* | *Fire Emblem: Genealogy of the Holy War* | 2539 | ซูเปอร์แฟมิคอม | เป็นภาคแรกที่เนื้อเรื่องของเกมแบ่งออกเป็นสองส่วนอย่างชัดเจน |
| *Fire Emblem: Torakia 776* | *Fire Emblem: Thracia 776* | 2542 | ซูเปอร์แฟมิคอม | เป็นภาคคู่ขนานของเกมภาค *Seisen no Keifu* จำหน่ายครั้งแรกผ่านบริการดาวน์โหลดเกมลงตลับเปล่า จากนั้นได้จำหน่ายรูปแบบตลับเกมทั่วไปในปี 2543 |
| *Fire Emblem: Fūin no Tsurugi* | *Fire Emblem: The Binding Blade* | 2545 | เกมบอยแอ็ดวานซ์ | เป็นเกมภาคแรกที่ลงในเครื่องเล่นแบบพกพา |
| *Fire Emblem: Rekka no Ken* | *Fire Emblem: The Blazing Blade* | 2546 | เกมบอยแอ็ดวานซ์ | เกมภาคแรกที่วางจำหน่ายนอกญี่ปุ่น เนื้อเรื่องก่อนภาค *Fūin no Tsurugi* |
| *Fire Emblem: Seima no Kōseki* | *Fire Emblem: The Sacred Stones* | 2547 | เกมบอยแอ็ดวานซ์ | เป็นภาคเดียวที่เนื้อหาและบรรยากาศ
ของเรื่องไม่เกี่ยวข้องกับภาคไหนเลย |
| *Fire Emblem: Sōen no Kiseki* | *Fire Emblem: Path of Radiance* | 2548 | นินเทนโดเกมคิวบ์ | เป็นภาคแรกที่ใช้ภาพเป็นสามมิติ มีภาพวิดีโอประกอบ รวมทั้งยังสามารถปรับเปลี่ยนสกิลได้เป็นภาคที่สองต่อจากภาค *Thracia 776* |
| *Fire Emblem: Akatsuki no Megami* | *Fire Emblem: Radiant Dawn* | 2550 | วี | ภาคต่อจาก *Path of Radiance* เป็นภาคแรกตั้งแต่ *Gaiden* ที่มีการเปลี่ยนอาชีพหลายขั้น |
| *Fire Emblem: Shin Ankoku Ryū to Hikari no Ken* | *Fire Emblem: Shadow Dragon* | 2551 | นินเทนโดดีเอส | นำภาคแรกมาทำใหม่เป็นครั้งที่สอง เป็นภาคแรกที่มีระบบออนไลน์ |
| *Fire Emblem: Shin Monshō no Nazo ~Hikari to Kage no Eiyū~* | *Fire Emblem: New Mystery of the Emblem* | 2553 | นินเทนโดดีเอส | เป็นการนำภาคที่ *Monshō no Nazo* กลับมาทำใหม่ และเพิ่มเนื้อหาจากภาค *BS Fire Emblem* เข้าไปด้วย |
| *Fire Emblem Kakusei* | *Fire Emblem Awakening* | 2555 | นินเทนโดทรีดีเอส | เป็นภาคแรกที่มีระบบ DLC เพิ่มมาในเกม |
| *Fire Emblem if* | *Fire Emblem Fates* | 2555 | นินเทนโดทรีดีเอส | เป็นภาคแรกที่แบ่งขายออกเป็นสามเกม ซึ่งผู้เล่นจะเล่นตามเนื้อเรื่องของแต่ละฝั่งตามเวอร์ชันเกมนั้น |
| *Genei Ibunroku ♯FE* | *Tokyo Mirage Sessions ♯FE* | 2558 | วียู  นินเท็นโด สวิตช์ | เป็นภาคแยกที่มีฉากหลักเป็นโลกยุคปัจจุบัน โดยเป็นการจับคู่กับชุดเกม *Shin Megami Tensei* อีกด้วย |
| *Fire Emblem Heroes* | *Fire Emblem Heroes* | 2560 | ไอโอเอส  แอนดรอยด์ | เป็นการนำตัวละครจากเกมภาคก่อนทั้งหมดมาไว้เข้าด้วยกัน |
| *Fire Emblem Echoes: Mō Hitori no Eiyū-ō* | *Fire Emblem Echoes: Shadows of Valentia* | 2560 | นินเทนโดทรีดีเอส | นำภาค *Gaiden* กลับมาทำใหม่ |
| *Fire Emblem Musou* | *Fire Emblem Warriors* | 2560 | นินเทนโดทรีดีเอส  นินเท็นโด สวิตช์ | เป็นภาคแยกที่ใช้ระบบเกมแนวมุโซ ใช้ตัวละครจากภาคก่อน ๆ เป็นหลัก |
| *Fire Emblem Fūkasetsugetsu* | *Fire Emblem: Three Houses* | 2562 | นินเท็นโด สวิตช์ | เป็นภาคหลักภาคแรกที่ทำในรูปแบบ HD |
| *Fire Emblem Musou: Fūkasetsugetsu* | *Fire Emblem Warriors: Three Hopes* | 2565 | นินเท็นโด สวิตช์ | ภาคแยกภาคที่สองที่ใช้ระบบเกมแนวมุโซ และเป็นภาคเสริมของภาค *Fūkasetsugetsu* |
| *Fire Emblem Engage* | *Fire Emblem Engage* | 2566 | นินเท็นโด สวิตช์ | มีการนำตัวละครจากภาคก่อน ๆ มาเป็นจิตวิญญาณร่วมต่อสู้ด้วย |

นอกจากนี้ ไฟร์เอมเบลมนั้นเคยวางแผนสร้างเกมลงบนเครื่อง นินเทนโด 64 ด้วย แต่ว่าได้ถูกยกเลิกการสร้างไป

ข้อขัดแย้ง(Controversy)
-----------------------

ข้อขัดแย้งนี้มีขึ้นในปี 2544 เมื่อ Shouzou Kaga หนึ่งในผู้พัฒนาหลักของเกม ได้ออกจากนินเทนโด ไปตั้งบริษัทของตนเองที่ชื่อ Tirnanog หนึ่งในเกมแรกๆของบริษัทคือ *Tear Ring Saga* ที่ลงในเครื่องเพลย์สเตชัน เกมนี้มีระบบที่คล้ายคลึงกับเกมในชุดของไฟร์เอมเบลมอย่างมาก ในแง่ของภาพ และระบบการเล่น ในช่วงแรกนั้นชื่อของเกมก็คล้ายคลึงกับเกมไฟร์เอมเบลม โดยใช้ชื่อในการพัฒนาว่า Emblem Saga นินเทนโดยื่นฟ้องบริษัท Tirnanog และ บริษัท Enterbrain ผู้จัดจำหน่าย ในข้อหาละเมิดลิขสิทธ์ของนินเทนโด เป็นเงินทั้งสิ้น 2ล้านดอลลาร์สหรัฐ แต่นินเทนโดแพ้คดี หลังจากนั้น *Tirnanog* ได้พัฒนาเกมภาคต่อออกมาในชื่อ *Tear Ring Saga: Berwick Saga*

เพลงประกอบ(Music)
-----------------

เพลงประกอบของเกมชุดไฟร์เอมเบลมนั้นประพันธ์โดย Yuka Tsujiyoko เป็นส่วนใหญ่ เพลงประกอบโดยส่วนใหญ่นั้นจะเป็นเพลงที่ประกอบด้วยเครื่องดนตรีล้วน แต่ใน *BS Fire Emblem: Akaneia Senki* นั้นได้มีการแหวกแนวออกไปโดยมีเพลง "Wind" ซึ่งเป็นเพลงที่มีเนื้อร้องภาษาญี่ปุ่น (เพลงนี้ต่อมาได้มีการปรับเปลี่ยน และใช้เป็นเพลงประกอบในภาค *Fire Emblem: Thracia 776*) แนวทางนี้ปรากฏในภาค *Fire Emblem: Path of Radiance* และ *Fire Emblem: Radiant Dawn* เช่นกัน โดยทั้งสองภาคมีเพลงประกอบที่มีเนื้อร้อง คือ "Life Returns" และ "Dawn Awakens" ตามลำดับ ทั้งสองเพลงนี้ร้องในภาษาของเผ่า heron laguz (เผ่าพันธุ์ครึ่งมนุษย์ครึ่งสัตว์) เพลงประกอบหลักประกอบคำร้องของเกมไฟร์เอมเบลมนั้น เคยใช้ในการโฆษณาก่อนหน้านั้น ได้ใช้ในเกม *Super Smash Bros. Brawl* เนื่องจากเกมนี้มีการจัดจำหน่ายไปทั่วโลก เพลงในฉบับนี้จึงร้องเป็นภาษาละติน

นอกจากนี้ยังมีเพลงที่นำกลับมาใช้ซ้ำในเกมชุดไฟร์เอมเบลม เพลงที่ใช้บ่อยที่สุด คือ เพลงหลักของเกมไฟร์เอมเบลม ที่ปรากฏในส่วนใดส่วนหนึ่งของเกม โดยเปลี่ยนไปตามแต่ละภาค ในบางภาคจะใช้ประกอบในหน้าที่แสดงชื่อของเกม ในขณะที่ภาค *Path of Radiance* จะนำเพลงนี้ไปใส่ในช่วงใกล้จบเกม ในส่วนที่แสดงผลงานของตัวละคร ตั้งแต่ในภาค *Fire Emblem: Seisen no Keifu* เพลงประกอบในช่วงการต่อสู้ของเกมในภาคก่อนๆได้นำมาเรียบเรียงใหม่ เพื่อใช้ประกอบในฉากสนามประลอง การใช้ซ้ำในลักษณะที่คล้ายคลึงกันนี้ เกิดขึ้นในลักษณะอื่นๆด้วยเช่นกัน ตัวอย่างเช่น เพลงในฉากแสดงโชว์ของภาค *Path of Radiance* เป็นเพลงที่ใช้ในฉากที่ 10 ของภาค *Seisen no Keifu* เพลงประกอบของเกมในชุดมีการจัดจำหน่ายในรูปแบบเพลงประกอบในญี่ปุ่น

อิทธิพลต่อสื่ออื่นๆ
-------------------

Marth (ซ้าย) และ Ike ใน *Super Smash Bros. Brawl*
### อนิเมะ(Anime)

***Fire Emblem: Mystery of the Emblem*** (ญี่ปุ่น: ファイアーエムブレム 紋章の謎; โรมาจิ: *Faiā Emburemu Monshō no Nazo*) เป็นการ์ตูนญี่ปุ่นสองตอน กำกับโดย Shin Misawa สร้างโดย *KSS* และ *Studio Fantasia* การ์ตูนเรื่องนี้ออกฉายในปี พ.ศ. 2539 ที่นำเนื้อเรื่องมาจาก *Fire Emblem: Monshō no Nazo* เกมภาคสามในชุด ซึ่งเป็นเกมที่นำเกมภาคแรก *Fire Emblem: Ankoku Ryū to Hikari no Ken* กลับมาสร้างใหม่ การ์ตูน *ไฟร์เอมเบลม* ในภาคภาษาอังกฤษนั้นเป็นลิขสิทธิ์ของ *ADV Films*

### มังงะ(Manga)

มีมังงะหลายตอนที่นำเนื้อเรื่องมาจากหลายๆภาคของเกมในชุด หนึ่งในนั้นรวมถึงมังงะที่นำเนื้อหาจาก Ankoku Ryū to Hikari no Ken โดย Maki Hakoda มังงะอีกสามเรื่องที่นำเนื้อเรื่องจาก Seisen no Keifu โดย Fujimori Nattsu, Mitsuki Ōsawa, และ Nea Fuyuki มังงะเรื่องล่าสุดคือ ***Fire Emblem: Hasha no Tsurugi*** (ญี่ปุ่น: ファイアーエムブレム 覇者の剣; โรมาจิ: *Faiyā Emburemu Hasha no Tsurugi*; แปล ไฟร์เอมเบลม: ดาบแห่งผู้กล้า) ซึ่งเป็นการนำเนื้อเรื่องของภาค *Fūin no Tsurugi* มาเรียบเรียงใหม่ โดยมีตัวละครนำหลักที่ต่างออกไป คือ Al, Gant และ Tiena ทั้งสามตัวละครนั้นอ้างอิงถึงในเกมภาค *Fūin no Tsurugi* ในรูปของอาวุธสุดยอดสามชิ้น คือ Al's Sword, Gant's Lance และ Tiena's Staff

### เกมไพ่(Card game)

เกมไพ่ของไฟร์เอมเบลมนั้นจัดจำหน่ายโดย *NTT Publishing Co. Ltd* ในเดือนสิงหาคม ปีพ.ศ. 2544 ประกอบด้วยไพ่ทั้งสิ้นหกชุด ก่อนจะมีการยุติการผลิตในปีพ.ศ. 2549 ในสามชุดแรกนั้นนำตัวละครจากเกมภาค *Seisen no Keifu* ในชุดที่สี่นั้นนำตัวละครมาจากภาค *Thracia 776* และมีภาคเสริมที่รวมเอาตัวละครของทั้งสองภาค แต่ภาพประกอบนั้นเป็นผลงานของศิลปินคนละคน ไพ่ในสองชุดสุดท้ายนั้นนำตัวละครจาก *Monshō no Nazo* รูปแบบการเล่นในเกมไพ่ชุดนี้นั้นคล้ายคลึงกับระบบในเกมไฟร์เอมเบลม เพียงแต่ผู้เล่นต่อสู้ด้วยไพ่หลายชนิดเช่น ตัวละคร(characters) ภูมิประเทศ(terrains) อาวุธ(weapons) และ เหตุการณ์สุ่ม(surprise cards) นอกจากนี้ *NTT Publishing* ยังเป็นผู้ผลิตเพลงประกอบ(soundtracks)ของ*ไฟร์เอมเบลม* และ หนังสือ 

### การปรากฏตัวในเกมอื่น

ตั้งแต่เริ่มมีชุดนี้ครั้งแรกในปีพ.ศ. 2533 เกมในชุดไฟร์เอมเบลม ยังจำกัดวงอยู่เพียงในญี่ปุ่น จนกระทั่งในปีพ.ศ. 2544 ที่ทางนินเทนโดได้ปล่อยเกม *Super Smash Bros. Melee* เกมแนวต่อสู้ที่รวบรวมตัวละครจากเกมทั้งหมดของบริษัท เกมในฉบับดั้งเดิมที่วางจำหน่ายในญี่ปุ่นมีตัวละครสองตัวจากเกมชุด *ไฟร์เอมเบลม* คือ Marth ตัวเอกจากภาคแรก *Fire Emblem: Ankoku no Ryū to Hikari no Ken* และภาคสาม *Fire Emblem: Monshō no Nazo* กับ Roy  ซึ่งเป็นตัวเอกจากเกมภาคหก *Fire Emblem: Fūin no Tsurugi* ซึ่งยังไม่ได้วางจำหน่าย ตามที่แจ้งในหน้าเวปทางการของนินเทนโดภาษาญี่ปุ่น มีการนำ Marth ใส่ลงในเกม *Super Smash Bros. Melee* ตามคำขอของบรรดาผู้เล่นเกมญี่ปุ่น ซึ่งในเกมถ้าสามารถปลดล็อกตัวละคร Marth ได้ ผู้เล่นสามารถเลือกเพลงในฉากวัดเป็นเพลงฉบับเรียบเรียงใหม่ของ "เพลงประกอบหลักของไฟร์เอมเบลม" และ "เพลงในขณะต่อสู้" ของเกมภาค *Ankoku Ryū to Hikari no Ken* 

ด้วยการออกแบบของ Marth และการที่ตัวละครเล่นได้ ทำให้ตัวละครนี้ได้รับความสนใจอย่างมาก ในขณะที่เกมอยู่ในระหว่างการทดสอบในอเมริกาเหนือ และ เป็นการตัดสินใจของนินเทนโดอเมริกา ที่จะใส่ตัวละครนี้ลงในฉบับอเมริกาเหนือ ส่วน Roy นั้นใส่ในฉบับญี่ปุ่นเพื่อประชาสัมพันธ์เกมภาค *Fūin no Tsurugi* และเช่นกันก็มีการใส่ในฉบับอเมริกาเหนือด้วย ซึ่งจากความนิยมในตัวละครทั้ง Marth และ Roy ที่อยู่ในเกม *Super Smash Bros. Melee* ทำให้นินเทนโดตัดสินใจจะแปล และ ทำตลาดเกมในชุด*ไฟร์เอมเบลม* สำหรับอเมริกาเหนือ และ ยุโรป 

ใน *Super Smash Bros. Brawl* ตัวละคร Marth กลับมาเป็นตัวละครที่เล่นได้อีกครั้ง พร้อมทั้งมีตัวละคร Ike จากภาค *Path of Radiance* และ *Radiant Dawn* ตัวละคร Lyn หนึ่งในตัวละครหลักของภาค *Fire Emblem* ปรากฏตัวเช่นกันในรูปแบบของถ้วยรางวัลช่วยเหลือพิเศษสำหรับเรียก ในขณะที่ตัวละครสำคัญอื่นๆก็มีปรากฏทั้งในรูปของถ้วยรางวัล หรือ สติ๊กเกอร์ หรือ ทั้งสองแบบ ในฉากหนึ่งในเกม ฉากโจมตีปราสาท(Castle Siege) ซึ่งได้รับแรงบันดาลใจจากเกมในชุดไฟร์เอมเบลม เพลงประกอบหลักของไฟร์เอมเบลมมีการปรับเปลี่ยนให้คล้ายคลึงกับเพลงประกอบหลักของ Super Smash Bros. Brawl รวมถึงในส่วนของวงออเคสตร้า และ เนื้อร้องภาษาละติน ถึงแม้ว่าเพลงของไฟร์เอมเบลมจาก *Super Smash Bros. Melee* จะมีการนำมาใช้ในส่วนต่างๆของเพลง ตัวเกมฉบับทดลองของภาค *Fire Emblem: Monshou no Nazo* นั้นใส่ลงเฉพาะในเกม *Super Smash Bros. Brawl* ฉบับญี่ปุ่นเท่านั้น 

ใน *Paper Mario: The Thousand-Year Door* เกมอีกเกมของ Intelligent Systems ตัวละครตัวหนึ่งในเกมคอยบอกเกี่ยวกับเกมที่ชอบ เกมแรกที่ตัวละครตัวนี้พูดถึงคือ *Fire Emblem* เช่นเดียวกับในเกม *Daigasso! Band-Brothers* ของเครื่องนินเทนโดดีเอสก็มีการนำเพลงของไฟร์เอมเบลมไปใช้ด้วย

ดูเพิ่ม
-------

* Wars (series)
* Tear Ring Saga

อ้างอิง
-------

1. ↑  Derek Miller (January 2004). "'A History of Fire Emblem: Dark Dragon and Sword of Light'". *A History of Fire Emblem*. คลังข้อมูลเก่าเก็บจากแหล่งเดิมเมื่อ 2008-12-08. สืบค้นเมื่อ 2007-07-14.
2. 1 2 3  Bethany Massimilla (2003-11-11). "'Fire Emblem for Game Boy Advance Review'". *Gamespot*. คลังข้อมูลเก่าเก็บจากแหล่งเดิมเมื่อ 2007-09-30. สืบค้นเมื่อ 2007-07-09.
3. 1 2  "'Fire Emblem Database list'". *Nintendo Database*. คลังข้อมูลเก่าเก็บจากแหล่งเดิมเมื่อ 2007-08-09. สืบค้นเมื่อ 2007-07-09.
4. ↑  "'Fire Emblem DS (Temporary title)'". *Serenes Forest*. 2007-10-10. คลังข้อมูลเก่าเก็บจากแหล่งเดิมเมื่อ 2007-12-31. สืบค้นเมื่อ 2007-10-10.
5. ↑  "'IGN: Fire Emblem'". *IGN*. คลังข้อมูลเก่าเก็บจากแหล่งเดิมเมื่อ 2012-03-30. สืบค้นเมื่อ 2007-07-09.
6. 1 2  "'Fire Emblem Database'". *Nintendo Database*. คลังข้อมูลเก่าเก็บจากแหล่งเดิมเมื่อ 2008-12-25. สืบค้นเมื่อ 2007-07-07.
7. 1 2 3  Tom Bramwell (2004-07-07). "'Fire Emblem for Game Boy Advance Review — Eurogamer'". *Eurogamer*. คลังข้อมูลเก่าเก็บจากแหล่งเดิมเมื่อ 2007-09-30. สืบค้นเมื่อ 2007-07-10.
8. ↑  Craig Harris (2003-11-05). "'Fire Emblem for Game Boy Advance Review — IGN'". *IGN*. คลังข้อมูลเก่าเก็บจากแหล่งเดิมเมื่อ 2008-11-06. สืบค้นเมื่อ 2007-07-10.
9. ↑  "'Fire Emblem: Seisen no Keifu'". *IGN*. คลังข้อมูลเก่าเก็บจากแหล่งเดิมเมื่อ 2009-01-03. สืบค้นเมื่อ 2007-07-10.
10. ↑  "'Fire Emblem — Weapons'". *RPG Classics*. สืบค้นเมื่อ 2007-07-10.
11. ↑  "'Fire Emblem — Support Conversation'". *The Great games Experiment*. สืบค้นเมื่อ 2007-07-13.
12. ↑  "Scott" at The Game Chair. "'Fire Emblem: Path of Radiance — Chapter 19'". *The Game Chair*. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2007-07-13.
13. ↑  "'Fire Emblem: Radiant Dawn on Great Games Experiment'". *The Great Games Experiment*. คลังข้อมูลเก่าเก็บจากแหล่งเดิมเมื่อ 2008-01-27. สืบค้นเมื่อ 2007-12-31.
14. ↑  "Miyamoto Reveals Secrets: Fire Emblem and Mario Paint 64". *IGN*. คลังข้อมูลเก่าเก็บจากแหล่งเดิมเมื่อ 2009-01-21. สืบค้นเมื่อ 2007-05-28.
15. 1 2  "Hardcore gaming 101: Fire Emblem". *Hardcore Gaming 101*. คลังข้อมูลเก่าเก็บจากแหล่งเดิมเมื่อ 2007-10-12. สืบค้นเมื่อ 2007-10-14.
16. ↑  "Nintendo sues over Emblem copyright". *IGN*. คลังข้อมูลเก่าเก็บจากแหล่งเดิมเมื่อ 2011-07-13. สืบค้นเมื่อ 2007-10-14.
17. ↑  "'Artist: Yuki Tsujiyoko'". *MusicBrainz*. สืบค้นเมื่อ 2007-07-14.
18. ↑  "'Smash Bros. DOJO!!'". *The Official Super Smash Bros. Brawl Website*. คลังข้อมูลเก่าเก็บจากแหล่งเดิมเมื่อ 2012-10-06. สืบค้นเมื่อ 2007-11-05.
19. ↑  "'Fire Emblem: The Sealed Sword Original Soundtrack'". *Chuda's Corner*. คลังข้อมูลเก่าเก็บจากแหล่งเดิมเมื่อ 2007-09-30. สืบค้นเมื่อ 2007-05-31.
20. 1 2  "Fire Emblem (OAV)". *Encyclopedia*. Anime News Network. สืบค้นเมื่อ 2008-05-09.
21. ↑  "'Fire Emblem manga'". *Serenes Forest*. คลังข้อมูลเก่าเก็บจากแหล่งเดิมเมื่อ 2009-04-15. สืบค้นเมื่อ 2009-05-07.
22. ↑  "'Fire Emblem: Hasha no Tsurugi'". *Shueisha*. คลังข้อมูลเก่าเก็บจากแหล่งเดิมเมื่อ 2009-07-12. สืบค้นเมื่อ 2009-05-07.
23. ↑  "'The Fire Emblem : TCG'". *Serenes Forest*. คลังข้อมูลเก่าเก็บจากแหล่งเดิมเมื่อ 2008-01-01. สืบค้นเมื่อ 2007-07-17.
24. ↑  "'Roy'". *Smash World*. คลังข้อมูลเก่าเก็บจากแหล่งเดิมเมื่อ 2007-08-11. สืบค้นเมื่อ 2007-07-14.
25. ↑  "'Hardcore Gaming 101: Fire Emblem'". *Hardcore Gaming 101*. คลังข้อมูลเก่าเก็บจากแหล่งเดิมเมื่อ 2009-04-14. สืบค้นเมื่อ 2007-12-16.
26. ↑  Kyle Orland (2008-01-29). "Super spoiler Bros. Brawl". Joystiq. สืบค้นเมื่อ 2008-01-29.
27. ↑  "Ike". *Smash Bros. Dojo*. คลังข้อมูลเก่าเก็บจากแหล่งเดิมเมื่อ 2007-10-20. สืบค้นเมื่อ 2007-08-01.
28. ↑  "Lyn". *Smash Bros. Dojo*. คลังข้อมูลเก่าเก็บจากแหล่งเดิมเมื่อ 2008-03-02. สืบค้นเมื่อ 2007-09-11.
29. ↑  "Castle Siege". *Smash Bros. Dojo*. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2007-09-11.
30. ↑  "Masterpieces". *Smash Bros. Dojo*. 2008-01-25. คลังข้อมูลเก่าเก็บจากแหล่งเดิมเมื่อ 2008-10-23. สืบค้นเมื่อ 2008-01-25.
31. ↑  "'Paper Mario: The Thousand-Year Door Walkthrough '". *RPG Classics*. คลังข้อมูลเก่าเก็บจากแหล่งเดิมเมื่อ 2007-07-06. สืบค้นเมื่อ 2007-07-14.

แหล่งข้อมูลอื่น
---------------

* เวปอย่างเป็นทางการ(ญี่ปุ่น)
* Classic Gaming 101 — *Fire Emblem* เก็บถาวร 2009-04-14 ที่ เวย์แบ็กแมชชีน
* Serenes Forest



| * ด
* ค
* ก
เกมชุดไฟร์เอมเบลม |
| --- |
| เกมภาคต่างๆ | Ankoku Ryū to Hikari no Ken • Gaiden • Monshō no Nazo • Seisen no Keifu • Akaneia Senki • Thracia 776 • Fūin no Tsurugi • Fire Emblem • The Sacred Stones • Path of Radiance • Radiant Dawn • Shadow Dragon • Awakening • Fates • Warriors • Three Houses • Engage |
| เกมภาคอื่น | Heroes |
| ตัวละคร | Marth • in Seisen no Keifu • in Thracia 776 • in Fūin no Tsurugi • in Fire Emblem • in The Sacred Stones • in Path of Radiance • in Radiant Dawn • in Shadow Dragon • รอย • โรบิน • โครม • ลูซินา • คอร์ริน • คามิลลา • ลิน |